מיילס אנדרסון

מיילס אנדרסון (באנגלית: Miles Anderson; נולד ב-23 באוקטובר 1947) הוא שחקן תיאטרון וטלוויזיה בריטי, יליד זימבבואה.

ביוגרפיה
אנדרסון נולד בשנת 1947 ברודזיה הדרומית, כיום זימבבואה. הוא למד שם בבית הספר "הנסיך אדוארד". אביו פיקד על צבא רודזיה ואימו דפני כתבה ספר זכרונות על ילדותה הקשה ברודזיה.

אנדרסון הופיע בסדרת הטלוויזיה האמריקאית "מחשבות פליליות", וכן הופיע בתפקיד קולונל איידן דמפסי בסדרה "Ultimate Force". בשנים 1991 ו-1992 שיחק בסדרה "Soldier Soldier" של רשת ITV בתפקיד לוטננט קולונל דן פורצ'ון. ב-1982 זכה בפרס חוג מבקרי התיאטרון של לונדון לשחקן המשנה הטוב ביותר על תפקידו במחזה "The Twin Rivals" ובמחזה "The Witch of Edmonton".

בטלוויזיה הופיע אנדרסון במגוון רחב של תפקידים בין השאר בדרמה "Fall of Eagles", בסדרה "Z-Cars", בסדרה המשטרתית "The Sweeney", בסדרת המתח "קמפיון", במיני-סדרה "בית הקלפים", בסדרה "מסעות אוליבר" ובסדרה הרפואית "הולבי סיטי". עוד השתתף אנדרסון בשני פרקים בסדרה "רציחות במידסומר" "Death In Disguise" ו-"Last Year's Model". באופרת הסבון של ה-BBC "רופאים" הוא מופיע בתפקיד מרטין מילאר.

ב-1997 דיבב את דמותו של פוסידון בעיבוד הטלוויזיוני לאודיסיאה. הוא הופיע בתפקיד מייג'ור מרצ'בנקס בסרט הטלוויזיה "סאלי לוקהארט: מסתרי אבן האודם" עיבוד לספרו של פיליפ פולמן. ב-2007 שיחק בפרק בסדרה הבלשית "להעיר את המתים". ב-2008 השתתף בתפקיד אדוארד טונטול באופרת הסבון "איסטאנדרס" של ה-BBC. הוא היה הקריין בסרט הדוקומנטרי "The Lion Man" של הטלוויזיה הניו זילנדית. עוד הופיע בפרק בסדרה "A Touch of Frost". ב-2010 שיחק אנדרסון בתפקיד הראשי במחזה "טירופו של המלך ג'ורג'" בבימויו של אדריאן נובל בתיאטרון אולד גלוב בסן דייגו. על תפקיד זה זכה בפרס חוג המבקרים של סן דייגו לשחקן הטוב ביותר.

ב-2011 גילם את דמותו של פרוספרו במחזה "הסערה" ואת סליירי במחזה "אמדאוס", שניהם בבימויו של נובל. ב-2013 זכה שוב בפרס המבקרים של סן דייגו על הופעתו בתפקיד שיילוק בהפקה של אדריאן נובל למחזה "הסוחר מוונציה". ב-2015 שיחק בתפקיד רנרד בסדרת הטלוויזיה של ה-BBC "המוסקטרים" בפרק "השיבה" בעונה השנייה של הסדרה.

בקולנוע הופיע אנדרסון בין השאר בסרטים "39 המדרגות" (1978), "The Shillingbury Blowers" (מ-1980), "Sky Bandits" (מ-1986) וב-"Cry Freedom" (מ-1987).

חיים אישיים
אנדרסון הוא עמית ב-RADA (האקדמיה המלכותית לאמנות הדרמה). הוא נשוי לשחקנית בלה מרלין, והוא אביהם של השחקן ג'ו אנדרסון ושל מקס אנדרסון.

פילמוגרפיה
 שנה שם שם באנגלית תפקיד הערות 1975 אגדת רובין הוד The Legend of Robin Hood ויל סקרלט מיני-סדרה 1978 אנשים כמונו People Like Us טד הרטנל מיני-סדרה 1978 39 המדרגות The Thirty Nine Steps דייוויד 1980 ...And the Band Played On מר פנל 1980 The Shillingbury Blowers 1986 What If It's Raining פיליפ סדרת טלוויזיה 1986 Sky Bandits באנוק 1987 Cry Freedom למיק 1988 Campaign פול קופלנד מיני-סדרה 1988 The Zero Option מייג'ור פרדריקס 1990 קמפיון Mystery!: Campion אנתוני דאצ'ט 1990 בית הקלפים House of Cards רוג'ר או'ניל סדרת טלוויזיה 1990 לורנה דון Lorna Doone טום פאגוס סרט טלוויזיה 1991–1992 Soldier Soldier לוטננט קולונל דן פורצ'ון 1992 Covington Cross המלך אדוארד סדרת טלוויזיה 1992 סיפורי המסתורין של רות' רנדל Ruth Rendell Mysteries מארק סימס בפרק "Talking to Strange Men" 1993 A Far Off Place ג'ארדין 1993 All in the Game דרק הורספילד מיני-סדרה 1994 אשת הכומר The Rector's Wife פטריק או'סאליבן סדרת טלוויזיה 1995 מסעות אוליבר Oliver's Travels ברטו קייט מיני-סדרה 1997 חדר מיון Casualty אנדי מקנזי בפרק "Treasure" 1997 A Touch of Frost סר ריצ'רד קורדוול בפרק "Penny for the Guy" 1997 Have Your Cake and Eat It סם דוסון מיני-סדרה 1997 אודיסיאה The Odyssey פוסידון סדרת טלוויזיה 1997 Into the Blue ד"ר פיטר קינגדום סרט טלוויזיה 1998 רסן הסוררת The Scold's Bridle מפקח בילוש הרמר 1998 A Certain Justice מארק רולסטון סדרת טלוויזיה 1999 Every Woman Knows a Secret איאן מיני-סדרה 1999 מזון מהיר Fast Food דוויין 1999 Doomwatch: Winter Angel טובי רוס סרט טלוויזיה 1999 מחר לנצח Tomorrow Never Dies ד"ר קאופמן / אישגורה / Q משחק וידאו; דיבוב 2000 The King Is Alive ג'ק 2002 הביוגרף The Biographer סרט טלוויזיה 2002 הולבי סיטי Holby City טרי פוקס 2002–2006 יחידת קומנדו Ultimate Force קולונל איידן דמפסי סדרת טלוויזיה 1998, 2006 רציחות במידסומר Midsomer Murders לאנס וודרו, גאי גיימלין בפרק " Last Year's Model"ובפרק "Death in Disguise" 2006 סאלי לוקהארט: מסתרי אבן האודם The Ruby in the Smoke מייג'ור מרצ'בנקס סרט טלוויזיה 2007 להעיר את המתים Waking the Dead דניאל לנון בפרק "Double Bind" 2007 The Silent Fall ג'וזף קינגסלי 2007 The Time of Your Life פיל 2008 איסטאנדרס EastEnders אדוארד 2009 נינג'ה Ninja טמפל 2009 מחשבות פליליות Criminal Minds ד"ר ניקולס בפרק "Amplification" 2012 רופאים Doctors מרטין מילאר 2012 Delicate Playthings טרנס בויד 2013 Vishwaroopam דוקינס 2015 המוסקטרים The Musketeers רנרד בפרק "The Return" The Sound of Magic אבדומיני הבדוליני 2016 לה לה לנד La La Land אליסטר (צלם)2019Radioflashגלן 2021 הטרגדיה של מקבת' (אנ') The Tragedy of Macbeth לנוקס

קישורים חיצוניים


הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:זימבבואים
קטגוריה:רודזיה הדרומית: אישים
קטגוריה:בריטים שנולדו ב-1947